തീവ്ര ലഹരിയില് കുഴഞ്ഞുവീണ് പ്രവാസികളെ ഉദ്ബോധിപ്പിച്ച് മാതൃകയായ ഒരു എഡിറ്റര് മാധ്യമ സദാചാര പോസ്റ്റ് ഇട്ടിട്ടുണ്ട്: പ്രമോദ് രാമനെ പേരു പറയാതെ അധിക്ഷേപിച്ച് വിനു വി ജോണ് ചോദ്യം ഉയര്ത്തുമ്ബോള് നീ കള്ളുകുടിയനല്ലേ എന്ന് ചോദിക്കുന്ന യുക്തിയുടെ പേരാണ് സംഘിസം എന്ന് ഹര്ഷന് അവതാരകര് അതിരുവിടരുത് എന്ന വിഷയം ചര്ച്ചയാക്കി ശ്രീകണ്ഠന് നായര് ചാനല് തലപ്പത്തെ ഈഗോ വാര് കടുക്കുന്നു തിരുവനന്തപുരം: ചാനലുകള് തമ്മില് ഇപ്പോള് വാര്ത്തകളെ ചൊല്ലിയല്ല പ്രധാന മത്സരം. പ്രൈം ടൈം ചര്ച്ചയില് ചാനലിന്റെ മുഖമാകുന്ന മുതിര്ന്ന മാധ്യമ പ്രവര്ത്തകരായ അവതാരകര് തമ്മിലാണ് ഈഗോ യുദ്ധം. ഏഷ്യാനെററ് ന്യൂസിലെ വിനു വി ജോണും, 24 ന്യൂസിലെ ശ്രീകണ്ഠന് നായരും തമ്മിലാണ് മുഖ്യ പോരെങ്കിലും സൈഡ് ബഞ്ചിലിരുന്ന് കളി കണ്ടവരും ഇപ്പോള് കോര്ട്ടിലിറങ്ങി. മോന്സണ് മാവുങ്കലിന്റെ തട്ടിപ്പുമായി ബന്ധപ്പെട്ട പ്രൈം ടൈം ചര്ച്ചകളാണ് ഈഗോ വാറിന്റെ തുടക്കം. 24 ന്യൂസിന്റെ കൊച്ചി റിപ്പോര്ട്ടര് സഹിന് ആന്റണിക്ക് മോന്സണുമായി ഉള്ള അടുപ്പം പുറത്തുവന്നതോടെ വിനു വി ജോണ് ന്യൂസ് അവറില് നിശിത വിമര്ശനം അഴിച്ചു വിട്ടു. ഇതോടെ 24 ന്യൂസും ഏഷ്യാനെറ്റ് ന്യൂസും തമ്മിലായി യുദ്ധം. ന്യൂസ് അവറില് അതിഥിയായി വന്ന മാധ്യമപ്രവര്ത്തകന് റോയി മാത്യു സഹിന് ആന്റണിയുടെ കുടുംബവുമായി ബന്ധപ്പെട്ട് നടത്തിയ പിതൃത്വ പരാമര്ശം വിവാദമായി. നാക്കുപിഴ എന്നേറ്റുപറഞ്ഞ് റോയി മാത്യുവും വിനുവും ഖേദം പ്രകടിപ്പിച്ചെങ്കിലും പ്രശ്നം അവിടം കൊണ്ട് തീര്ന്നില്ല. ട്വന്റി ഫോറിന്റെ ജനപ്രീതി തകര്ക്കാന് നീക്കം നടത്തുന്നുവെന്ന് എഡിറ്റര് ശ്രീകണ്ഠന് നായര് ചാനലിലൂടെ പ്രസ്താവന നടത്തി. ഇന്ത്യയില് നിലവിലിരിക്കുന്ന ഒരു നിയമവ്യവസ്ഥയും അംഗീകരിക്കാത്ത പരാമര്ശമാണ് ന്യൂസ് അവറിലുണ്ടായതെന്നും ശ്രീകണ്ഠന് നായര് ചാനലിലൂടെ പറഞ്ഞു. ന്യൂസ് അവറിന്റെ അവതാരകന് എന്ന് പറയുന്ന വിനു വി ജോണ് എന്ന് പറയുന്ന ആള്, ന്യൂസ് അവറിലിരിക്കുമ്ബോള് അദ്ദേഹത്തിന്റെ നാക്ക് എന്ത് പറയുമെന്ന് ഒരു മാനേജ്മെന്റിനും വിശ്വസിക്കാന് പറ്റില്ല, ആ തരത്തിലാണ് അദ്ദേഹം പറയുകയെന്നായിരുന്നു ശ്രീകണ്ഠന് നായരുടെ വാക്കുകള്. ഏറ്റവും ഒടുവില്, പ്രമോദ് രാമന് ഫേസ്ബുക്കില് എഴുതിയ കുറിപ്പിനെതിരെ വിനു വി ജോണ് പേരു പറയാതെ നടത്തിയ അധിക്ഷേപമായി പുതിയ ചൂടന് വിഷയം. വിനുവിനെ വിമര്ശിച്ച് ട്രൂ കോപ്പിയിലെ ഹര്ഷനും രംഗത്തെത്തി. അതേസമയം, വിനു വി ജോണ് സമീപ ദിവസങ്ങളില് ന്യൂസ് അവര് ചര്ച്ചയില് നടത്തിയ പരാമര്ശങ്ങളെയും ട്വിറ്ററില് മീഡിയ വണ് എഡിറ്റര് പ്രമോദ് രാമനെതിരെ നടത്തിയ അധിക്ഷേപ പ്രയോഗങ്ങളും മുന്നിര്ത്തിയാണ് ചൊവ്വാഴ്ച ട്വന്റി ഫോര് ചാനലിലെ പ്രൈം ടൈം ചര്ച്ച നടന്നത്. അവതാരകര് അതിരുവിടരുത് എന്ന തലക്കെട്ടിലുള്ള ചര്ച്ചയില് അവതാരകന് കെ ആര് ഗോപീകൃഷ്ണനൊപ്പം സിപിഎം നേതാവ് എം.സ്വരാജ്, അലക്സാണ്ടര് ജേക്കബ്, പി.ഡി.ടി ആചാരി, ജാന്സി ജെയിംസ്, പ്രേംകുമാര് എന്നിവരായിരുന്നു പാനലില്. യുപിയിലെ ലഖിംപൂരില് സമരം ചെയ്ത കര്ഷകര്ക്ക് നേരെ കേന്ദ്രമന്ത്രിയുടെ മകന് വാഹമനോടിച്ച് കയറ്റിയതും കര്ഷക സമരത്തിനെതിരെയുള്ള പൊലീസ് നരനായാട്ടും ചര്ച്ച ചെയ്യാതെ മോന്സന്റെ കയ്യിലെ ചെമ്ബോലയെക്കുറിച്ച് ഏഷ്യാനെറ്റ് ന്യൂസ് ചര്ച്ച ചെയ്തതിനെ വിമര്ശിച്ച് മുതിര്ന്ന മാധ്യമപ്രവര്ത്തകനും മീഡിയ വണ് എഡിറ്ററുമായ പ്രമോദ് രാമന് ഫേസ്ബുക്ക് കുറിപ്പെഴുതിയിരുന്നു. പ്രമോദ് രാമനെ വ്യക്തിപരമായി അധിക്ഷേപിക്കുന്ന രീതിയിലായിരുന്നു വിനു വി ജോണിന്റെ മറുപടി. പ്രമോദ് രാമന്റെ കുറിപ്പ് ഇങ്ങനെ ഇങ്ങനെയൊരു കുറിപ്പ് ഇടണമോയെന്ന് പലവട്ടം ചിന്തിച്ചു. ഇട്ടില്ലെങ്കില് മനസ്സില് ഇതിങ്ങനെ കിടന്ന് ബുദ്ധിമുട്ടാകും എന്ന് തോന്നിയതിനാല് അതിന് മുതിരുന്നു. ഈ കുറിപ്പ് എഴുതുമ്ബോള് യു പിയില് കര്ഷകരെ കാറുകയറ്റി കൊന്നതിനെ പറ്റിയും അവിടുത്തെ ഗവണ്മെന്റ് ജനാധിപത്യം അട്ടിമറിക്കുന്നതിനെ പറ്റിയും പ്രധാനപ്പെട്ട രണ്ടു ചാനലുകളില് ചര്ച്ച നടക്കുന്നു. തലസ്ഥാനത്ത് യു പി ഭവന് മുന്നില് കര്ഷക, യുവജന നേതാക്കളെ മര്ദിച്ചു പൊലീസ് വണ്ടിയില് തള്ളുന്ന ദൃശ്യങ്ങള് കണ്ട ഏതൊരു മാധ്യമ പ്രവര്ത്തകനും ഇന്നത്തെ രാത്രിയില് അതല്ലാതെ മറ്റൊരു വിഷയം ചര്ച്ച ചെയ്യുന്നത് ചിന്തിക്കാന് ആവില്ല. എന്നാലോഎല്ലാറ്റിനും മുതിരുന്ന ചിലര്ക്ക് മോന്സന്റെ ചെമ്ബോല സൃഷ്ടിച്ച അടിയന്തരത്തില് കവിഞ്ഞ് ഒരു കര്ഷകനും അവന്റെ രക്തസാക്ഷിത്വവും ഇല്ല. ഇത് പറഞ്ഞത് മാധ്യമപ്രവര്ത്തനം ഒരുവശത്ത് എത്തിപ്പെട്ടുകൊണ്ടിരിക്കുന്ന insensitivity യൂടെ ആഴം സൂചിപ്പിക്കാന് മാത്രം. ഒരു രാത്രിയില് രണ്ടു സ്ത്രീകളുടെ modesty യെ വെല്ലുവിളിക്കുന്നതില് നാം കണ്ട insensitivity മറ്റൊരു രാത്രിയില് കര്ഷകമനസ് കാണാതെ പോകുന്ന തരത്തില് നമുക്ക് മുന്നില് വെളിപ്പെടുന്നു. എല്ലാം ഒരേ ആഴത്തില് മാധ്യമപ്രവര്ത്തനത്തിന്റെ ഒരുവശത്ത് പടര്ന്നുകൊണ്ടിരിക്കുന്ന നിര്ദയത്വത്തിന്റെ വിഷവേരുകള് ആണ്. പകല് മുഴുവന് ഞങ്ങളിതാ ദൃശ്യ ജേണലിസത്തിലെ ആധികാരിക ദീപസ്തംഭം, ഇന്ത്യന് രാഷ്ട്രീയ ഗോദയിലെ ധര്മയുദ്ധത്തില് നാടിന്റെ നന്മയ്ക്ക് വേണ്ടി പ്രേക്ഷകരുടെ പതാകവാഹകര് എന്ന മട്ടില് റിപ്പോര്ട്ടര്മാരാല് പ്രത്യക്ഷപ്പെടുത്തുക. രാത്രി എട്ട് മണിക്ക് ചാനലിന്റെ flagship program എന്ന വിശേഷണമുള്ള പരിപാടിയില് പകലന്തിയോളം moral verbalism നടത്തിയ റിപ്പോര്ട്ടര് സഹപ്രവര്ത്തകരെ വകഞ്ഞുമാറ്റി നിലയവിദ്വാന് ആങ്കര് വല്യ വൃന്ദവാദ്യങ്ങളോടെ പ്രത്യക്ഷപ്പെട്ട്, പശ്ചാത്തല സംഗീതം നിലച്ചു കഴിയുന്നതോടെ വളിച്ച മധ്യവര്ഗ, പുരുഷ, പിന്തിരിപ്പന് വഷളത്തരങ്ങള് വിളമ്ബുക. അതിന് വിദൂഷകസേവയ്ക്കായി ചില നിരീക്ഷക ആഭാസന്മാരും. ഇത് കാണാനും ആസ്വദിക്കാനും ഇരിക്കുന്നവര് ഒഴിച്ചുള്ളവരോട് എനിക്കൊരു അഭ്യര്ത്ഥന മാത്രമേ ഉള്ളൂ. ഇതേ ജോലി ചെയ്യുന്ന ഒരാളാണ് ഞാനും. ഈ നിലയിലാണ് ഞാന് മാധ്യമപ്രവര്ത്തനം നടത്തുന്നത് എന്ന് തോന്നുന്നുണ്ടെങ്കില് നിങ്ങള് എന്നെ കല്ലെറിയൂ. അല്ലെങ്കില് സമൂഹവിരുദ്ധ പ്രവൃത്തിക്ക് എന്നെ ജയിലില് അടയ്ക്കൂ. മാധ്യമ പ്രവര്ത്തനത്തിന്റെ ഒരുവശത്ത് വേരോടിക്കൊണ്ടിരിക്കുന്ന സമൂഹദ്രോഹത്തിന്റെ ഭീഷണി ഒന്നോ രണ്ടോ ദിവസം കൊണ്ട് തീരുന്നതല്ല. തലമുറകള്ക്ക് മേല് വിപല്പ്പിണറായി പതിക്കാവുന്ന ദുര്ബോധനം ആണത്. ഇന്നേവരെ പല ആവര്ത്തി സ്ഥിരീകരിക്കാതെ ഒരു വാക്കുപോലും ഉച്ചരിക്കുകയോ എഴുതുകയോ ചെയ്തിട്ടില്ലാത്ത എനിക്കുപോലും എന്നെ പലപ്പോഴും സംശയമാണ്. ഈ ജോലിയില് ഞാന് എന്റെ പ്രേക്ഷകരോട് നീതി കാട്ടുന്നുണ്ടോ, സ്ത്രീകളുടെയും കുട്ടികളുടെയും അവകാശങ്ങളോട് ആദരവോടെ പെരുമാറുന്നുണ്ടോ, ഇന്നിപ്പോള് Media One ന്റെ ചുമതലയില് ഇരുന്ന് സഹപ്രവര്ത്തകരില് കൂടി ഇതേ ഉത്തരവാദിത്ത ബോധം വളര്ത്തുന്നുണ്ടോ എന്നെല്ലാം എനിക്ക് തന്നെ സംശയം വരാറുണ്ട്. ആ സംശയങ്ങള് സ്വയം ചോദിച്ച് ഉവ്വ് എന്ന മറുപടി ഉള്ളില് നിന്ന് സമ്ബാദിച്ചു കൊണ്ട് മാത്രമേ മുന്നോട്ട് പോകാന് കഴിയുന്നുള്ളൂ. അപ്പോഴും ഞാന് പറയും. ഞാനും എന്റെ സഹപ്രവര്ത്തകരും വിമര്ശിക്കപ്പെടുക തന്നെ വേണം. അവര് അംഗീകരിക്കപ്പെടുന്നുവെങ്കില് അതിനൊപ്പം. കാരണം വിമര്ശനമാണ് എന്നെയും അവരെയും തിരുത്തുക. അല്പം കൂടുതല് നല്ല മാധ്യമപ്രവര്ത്തകരാക്കുക. അതേ വേണ്ടൂ. അല്ലാതെ ഭൂലോക ബോറന്മാരായി, നാടിന്റെ നല്ല പാരമ്ബര്യത്തിനും ജേണലിസത്തിന്റെ ഉത്തമദൃഷ്ടാന്തങ്ങള്ക്കും തീരാക്കളങ്കം വരുത്തിവെക്കുന്ന മലീമസ മനസ്കരായി, ഉളുപ്പില്ലാത്ത ഉണ്ണാക്കന്മാരായി ഞാനും അവരും മാറരുത്. നന്ദി. പ്രമോദ് രാമന് വിനുവിന്റെ പോസ്റ്റ് ഇങ്ങനെ: ഹര്ഷന്റെ പോസ്റ്റ് വായിക്കാം പ്രമോദ് രാമന് ഏഷ്യാനെറ്റിന്റെ ആദ്യ അവതാരകമുഖം ആയിരുന്നു. അയാളെ നീചമായി പൊതു മധ്യത്തില് അവഹേളിക്കുമ്ബോ വിനൂ നീ ഇങ്ങനെ ചെയ്യരുത് എന്ന് ഒരക്ഷരം പറയാത്ത ഏഷ്യാനെറ്റ് തലപ്പത്തെ മറ്റുള്ളവര് അത്ഭുതപ്പെടുത്തുന്നു. ഇവരിത് എത്ര താഴ്ചയിലേക്കാണ് പോകുന്നത്. ഏഷ്യാനെറ്റിലും പിന്നീട് ഏഷ്യാനെറ്റ് ന്യൂസിലും മുമ്ബ് സഹപ്രവര്ത്തകനായിരുന്ന ഒരു സുഹൃത്ത് ഇന്ന് അയച്ച മെസേജാണിത്.മെസേജ് അയച്ച സുഹൃത്തിനോട് പറഞ്ഞത് ഇവിടെയും പറയണം എന്ന് തോന്നി വിമര്ശനവും അധിക്ഷേപവും തമ്മിലുള്ള വ്യത്യാസം തിരിച്ചറിയണമെങ്കില് മനുഷ്യനെപ്പോലെ ചിന്തിക്കണം , അതിന് ആവതില്ലാത്തവരെ തിരുത്താന് ആര്ക്കും കഴിയില്ല.മാനുഷികമായ എല്ലാ സംഗതികളേയും ഇന്ക്ലൂസീവായി സമീപിക്കാനുള്ള ബോധത്തിലേക്ക് എപ്പോഴെങ്കിലും പുതുക്കപ്പെട്ട ഒരാളല്ല നമ്മുടെ പഴയ സഹപ്രവര്ത്തകന് . അമിതമായ അരക്ഷിതബോധത്തില് ഉഴലുന്ന ഒരാള് ഒരു മാധ്യമസ്ഥാപനത്തില് അധികാരം കൂടി കയ്യാളുമ്ബോഴത്തെ അപകടമാണ് ഏഷ്യാനെറ്റ് ന്യൂസില് കാണുന്നത്.കമ്ബനി മുതലാളിയുടെ സംഘപരിവാര് രാഷ്ട്രീയ പദ്ധതി അപ്പടി നടപ്പാക്കുന്ന കങ്കാണിമാരില് പ്രമുഖന് വിനു വി ജോണ് ആയതു കൊണ്ട് മറ്റ് മുതിര്ന്ന മാധ്യമ പ്രവര്ത്തകര്ക്ക് മൗനം പാലിക്കുകയേ തരമുള്ളൂ. മതനിരപേക്ഷവും പുരോഗമനപരവുമായ ഉറച്ച നിലപാടുള്ളവര് ആ സ്ഥാപനത്തിലില്ലാഞ്ഞിട്ടല്ല,പക്ഷേ വിവരദോഷത്തിനും സംഘി യുക്തിക്കും മുന്നില് നിശബ്ദരാണ്. ഏഷ്യാനെറ്റ് ന്യൂസിന്റെയും ട്വന്റി ഫോറിന്റെയും ഫ്ളോര് പരസ്പരം തുപ്പിക്കളിക്കാനാണ് ഇരു ചാനലുകളിലേയും പ്രമുഖ മുഖങ്ങള് ഇപ്പോള് പ്രയോജനപ്പെടുത്തുന്നത്. എങ്കിലും ഇരു സ്ഥാപനങ്ങളിലേയും മുതലാളിമാര് ഐക്യപ്പെടുന്നത് സംഘപരിവാര് വിധേയത്വത്തിലാണ്. കര്ഷക സമരം അടിച്ചമര്ത്താന് കേന്ദ്രം പഠിച്ച പണി പതിനെട്ടും നോക്കുന്നുണ്ട്. കര്ഷകരെ ആക്രമിച്ച് ജയിലില് പോയി നേതാവായി തിരിച്ചു വരാന് അണികളാട് ആഹ്വാനം ചെയ്യുകയാണ് ഹരിയാനാ മുഖ്യമന്ത്രി .നാല് കര്ഷകരെ വണ്ടികയറ്റി കൊന്നുകളഞ്ഞതും കര്ഷക സമരനായകരിലൊരാളായ കൃഷ്ണപ്രസാദിനെ മലയാള മാധ്യമങ്ങള്ക്കു മുന്നില് നിന്ന് ഇടിച്ചുരുട്ടി പൊലീസ് കൊണ്ടുപോയതും ഒക്കെ വാര്ത്തയായ പകലിനൊടുവിലാണ് വിനു വി ജോണും ട്വന്റി ഫോറും ചെമ്ബോലയും കൃപാസനവുമൊക്കെ ചര്ച്ചയ്ക്കെടുത്ത് നാട് നന്നാക്കിയത്. തല്ക്കാലം കര്ഷക സമരത്തില് നിന്ന് നൈസായി സ്കൂട്ടായി എന്ന് ആശ്വസിക്കണ്ട,ചരിത്രത്തില് നിങ്ങള് ഒറ്റുകാരും കുലംകുത്തികളും ആയിരിക്കും. ഗോദി മീഡിയാ ബ്രിഗേഡിലേയ്ക്ക് വിനു ഏഷ്യാനെറ്റിനെ തള്ളിക്കയറ്റുന്നത് കാണുമ്ബോ പ്രമോദ് രാമന് പൊള്ളും, വിമര്ശിക്കും. പക്ഷേ മല്പ്പിടുത്തത്തിലെ ഒരു പൊതു തത്വം പ്രമോദ് രാമന് മറന്നു പോയി. NB രാഷ്ട്രീയവും നൈതികവുമായ ഒരു ചോദ്യം ഉയര്ത്തുമ്ബോള് നീ കള്ളുകുടിയനല്ലേ എന്ന് ചോദിക്കുന്ന യുക്തിയുടെ പേരാണ് സംഘിസം എന്ന് ഫേസ്ബുക്കില് ഒരു സഹൃത്ത് പറഞ്ഞത് ഒരിക്കല്ക്കൂടി ആവര്ത്തിക്കുന്നു. Stories you may Like